NaiveNeuron/SloPal huggingface dataset:
Blanár, Juraj, podpredseda NR SR (2021-05-07):
Ďakujem. Vyhlasujem rozpravu za uzatvorenú. Chcem sa spýtať pani predsedníčky Rady, či má záujem ešte vystúpiť. Nie. Ďakujem. Rovnako pán spravodajca. Obom vám ďakujem a prerušujem rokovanie o tomto bode programu. A prepáčte, nevšimol som si, nečakal som, lebo som vás tam nevidel až potom neskôr, takže musíme dať zadosť. Pán poslanec Šefčík chce reagovať na vystúpenie pána predsedu Čekovského. Nech sa páči, máte slovo.
A. Belousovová, podpredsedníčka NR SR: (2007-12-07):
Nech sa páči, pán minister.
Kollár, Boris, predseda NR SR (2022-11-08):
Kolegovia, prosím, buď opustite sálu, alebo sa utíšte, aby sme nevyrušovali pána poslanca Stredáka.
Hrnčiar, Andrej, podpredseda NR SR (2018-12-05):
Pán poslanec Budaj.
Mihalik, Marcel, poslanec NR SR (2022-02-03):
Ďakujem za slovo. Vážený pán predsedajúci, dovoľte, aby som ako určený spravodajca predniesol informáciu gestorského výboru o výsledku prerokovania návrhu poslanca Národnej rady Slovenskej republiky Ondreja Ďuricu na schválenie uznesenia Národnej rady Slovenskej republiky o vyhlásení referenda vo výboroch Národnej rady Slovenskej republiky. Predseda Národnej rady Slovenskej republiky svojím rozhodnutím č. 856 z 11. januára 2022 pridelil návrh poslanca Národnej rady Slovenskej republiky Ondreja Ďuricu na schválenie uznesenia Národnej rady Slovenskej republiky o vyhlásení referenda týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Predseda Národnej rady Slovenskej republiky zároveň určil, aby Výbor Národnej rady Slovenskej republiky pre obranu a bezpečnosť ako gestorský výbor pripravil na schôdzu Národnej rady Slovenskej republiky správu o výsledku prerokovania uvedeného návrhu vo výboroch Národnej rady Slovenskej republiky. Predložený návrh skupiny poslancov na prijatie uznesenia prerokovali 27. januára 2022 Ústavnoprávny výbor Národnej rady Slovenskej republiky a 31. januára 2022 Výbor Národnej rady Slovenskej republiky pre obranu a bezpečnosť. Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť neprijali uznesenie z dôvodu, že predložený návrh uznesenia nezískal potrebný súhlas nadpolovičnej väčšiny prítomných poslancov podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh správy o výsledku prerokovania návrhu skupiny poslancov Národnej rady Slovenskej republiky na schválenie uznesenia Národnej rady Slovenskej republiky o vyhlásení referenda prerokoval Výbor Národnej rady Slovenskej republiky pre obranu a bezpečnosť na 55. schôdzi 31. januára 2022. Správa výboru nebola schválená, keďže návrh správy nezískal súhlas potrebnej väčšiny členov výboru. Predseda Výboru Národnej rady Slovenskej republiky pre obranu a bezpečnosť poveril poslanca Národnej rady Slovenskej republiky Marcela Mihalika, aby na schôdzi Národnej rady Slovenskej republiky informoval o výsledku prerokovania návrhu skupiny poslancov Národnej rady Slovenskej republiky na schválenie uznesenia Národnej rady Slovenskej republiky o vyhlásení referenda vo výboroch NR SR, tiež, aby plnil úlohu spravodajcu. Ďakujem, pán predsedajúci, skončil som, otvorte, prosím, rozpravu.
T. Cabaj, podpredseda NR SR: (2010-03-02):
Otváram všeobecnú rozpravu. Písomne sa do rozpravy nikto neprihlásil. Má niekto záujem sa do rozpravy prihlásiť ústne? Nikto sa nehlási. Končím možnosť prihlásiť sa do rozpravy ústne. Zároveň vyhlasujem rozpravu za skončenú. (Reakcia z pléna.) Prerušíme rokovanie tohto bodu. Pán minister, ideme na ďalšie. To, čo nám zostane dnes, pokračujeme zajtra ráno, takže ešte by sme prerokovali jeden návrh, a to je v druhom čítaní vládny návrh zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov . Vládny návrh zákona je pod tlačou 1386 a spoločná správa výborov ako tlač 1386a. Opäť poprosím pána ministra Jahnátka, aby vládny návrh zákona uviedol.
Dostál, Ondrej, poslanec NR SR (2024-02-08):
Pán poslanec Krúpa, veľmi správne si upozornil na ten zmätok, ktorý je spojený so schvaľovaním, vrátene schvaľovania pozmeňujúcich návrhov v druhom čítaní a ono to vo výsledku bude presný opak toho, čo vládna koalícia deklarovala. Napríklad jedným z dôvodov, ktorým argumentovali, bolo, že musíme v skrátenom legislatívnom konaní prijať tento návrh zákona, lebo Európska únia to od nás žiada, lebo musíme transponovať smernice. No a jeden z návrhov smernice Európskeho parlamentu a Rady o boji proti násiliu na ženách a domácemu násiliu, je to, myslím, ešte iba návrh, hovorí o tom, že členské krajiny majú, je to, je to uvedené v člá... navrhovanom článku 15, členské krajiny príjmu opatrenia potrebné na stanovenie premlčacej lehoty pre trestné činy uvedené v článku 5 v trvaní najmenej 20 rokov od spáchania trestného činu, pritom v článku 5 je uvedené znásilnenie. Tak ja teraz neviem, že či Slovenská republika ide vetovať a bojovať proti tomu, aby Európska únia prijala takúto smernicu, lebo je to úplne v rozpore s tým, čo Európska únia chce. Európska únia chce, aby všetky členské štáty aj tie, ktoré to nemajú, aj to Rakúsko, ktoré tu bolo spomínané, aby stanovili, že premlčacia doba za taký ohavný čin, ako je znásilnenie, má byť najmenej 20 rokov. A vy tu teraz idete o chvíľu odsúhlasiť, že sa skráti z 20 na 10 rokov. Úplne opačne, ako ste navrhovali. Chceli ste hovoriť, že ideme sa zosúlaďovať s Európskou úniou, a robíte to presne oproti tomu, presne naopak to, čo chce Európska únia.
Sulík, Richard, predseda NR SR (2011-06-01):
Ďalší rečník v poradí, pán poslanec Fecko.
Grendel, Gábor, podpredseda NR SR (2021-12-14):
Pán poslanec, poprosím vás o nejakú elementárnu slušnosť. Pán poslanec Richard Takáč.
Grendel, Gábor, podpredseda NR SR (2021-03-17):
Prezentujme sa a hlasujme. (Hlasovanie.) Prítomných 130 poslancov, za 92, proti nikto, zdržalo sa 38, hlasovali všetci prítomní. Konštatujem, že sa Národná rada uzniesla, že prerokuje tento návrh zákona v druhom čítaní. Pristúpime preto k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie, nech sa páči, pán poslanec.
Paška, Pavol, predseda NR SR (2013-03-20):
Ďakujem pekne. Poprosím pána poslanca Mičovského. Počkáme chvíľočku. Pán poslanec Mičovský je spravodajca. Pán spravodajca, nech sa páči.
Dostál, Ondrej, poslanec NR SR (2019-05-16):
Pán poslanec Heger, ďakujem za reakciu, však nie sme v spore, to je, to je jasné, len som sa odpichol od tvojho vystúpenia, že... (povedané so smiechom), aby si vedel, že som ťa aj počúval, keďže toto nie je téma, ktorá by zrejme zaujímala celý parlament (povedané so smiechom), a súhlasím s tým, že, že v minulosti častokrát dochádzalo aj k úplne absurdným situáciám, dokonca k situáciám, keď úrad alebo inštitúcia žiadala nejaké potvrdenie, ktoré vydala iná zložka tej istej inštitúcie, čiže, čiže na druhé poschodie ministerstva ste museli zaniesť nejaké potvrdenie, ktoré vám vydali na štvrtom poschodí ministerstva, obrazne povedané, alebo, alebo keď sa v Sociálnej poisťovni, živnostníci museli nahlasovať potvrdenie o daňovom, daňovom priznaní, teda doniesť potvrdenie z daňového úradu, ale okrem toho si to tá Sociálna poisťovňa, aby si to overila ešte, ešte vypýtala aj sama z daňového úradu, tak áno, aj takéto absurdnosti sme mali v systéme a teda ja sa teším z toho, že pomaly, postupne sa nám ich darí odbúravať, a dúfam, že, že časom dospejeme k tomu, že tieto absurdnosti z nášho systému úplne zmiznú.
Grendel, Gábor, podpredseda NR SR (2020-10-20):
Ďakujem, pán minister. Pán spravodajca, chcete zaujať stanovisko? Nech sa páči.
Brisudová, Martina, poslankyňa NR SR (2022-11-08):
Odhlasovali sme body zo spoločnej správy, môžeme pristúpiť k hlasovaniu o pozmeňujúcom a doplňujúcom návrhu pána poslanca Kyselicu.
J. Brocka, poslanec: (2009-06-17):
A teraz, pán predseda, poprosím, dajte hlasovať, odporúčam, aby sa Národná rada uzniesla podľa § 73 ods. 3 písm. c) rokovacieho poriadku, že odporučí návrh prerokovať v druhom čítaní. (Hlasy v sále.)
V. Veteška, podpredseda NR SR: (2005-02-08):
Ďakujem, pán minister, ďakujem, pán poslanec Maxon. Pristúpime k rokovaniu o návrhu uznesenia Národnej rady Slovenskej republiky k určeniu výboru Národnej rady Slovenskej republiky na účely zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov . Návrh uznesenia vám bol rozdaný ako tlač 1026. Dávam slovo predsedovi výboru pre obranu a bezpečnosť, poslancovi Robertovi Kaliňákovi, aby návrh uviedol. Pán poslanec, nech sa páči.
Ďuriš Nicholsonová, Lucia, podpredsedníčka NR SR (2018-10-23):
V rozprave teraz vystúpi pán poslanec Madej. Nenachádza sa v rokovacej sále, týmto vyhlasujem všeobecnú rozpravu za skončenú. Chcem sa opýtať pána ministra, či chce zaujať slovo. (Reakcia z pléna.) Prepáčte, samozrejme, otváram teraz možnosť prihlásiť sa do rozpravy ústne. Nech sa páči. Končím možnosť prihlásiť sa do rozpravy. Prihlásil sa pán poslanec Dostál. Nech sa páči, pán poslanec, máte slovo.
M. Hort, podpredseda NR SR: (2010-01-20):
Nech sa páči, pán spravodajca.
Hrušovský, Pavol, predseda NR SR (2011-11-30):
Hlasujeme o návrhu, ktorý za skupinu poslancov predložil pán spoločný spravodajca. (Hlasovanie.) 140 prítomných, 75 za, 64 sa zdržalo, 1 nehlasoval. Schválili sme návrh. Prosím ďalší návrh.
Suja, Miroslav, poslanec NR SR (2021-09-22):
Ďakujem za slovo, pán predsedajúci. Tak presne ako kolega Milan Mazurek povedal, vystúpenie predstaviteľov tejto vlády, to je tragédia, bratia, to je tragédia. Nemusím sa ani ďaleko spätne vracať, pozrime si len posledné veci. To Matovičove asi včerajšie rehotanie sa ako blázna. Priatelia, si myslíte, že toto je normálne? To je, myslíte, že to normálne správanie politika alebo zdravého človeka? Je? Ja neviem, Remišová, odborníčka na všetko, úplne na všetko, aj na dépeháčku dokonca už je odborníčka. Fakt, to klobúk dole. Ja... tu máme takú zostavu odborníkov, aká tu v histórii nebola. Vy ste tu hovorili niektorí o protestoch a koľko ľudí tu protestovalo. Ale vy ste tých ľudí oklamali, kolegovia! Vy ste tých slušných ľudí na tých námestiach oklamali. Teraz vyzvite, aby prišlo 500-, 600-tisíc ľudí, aby vás prišlo podporiť, tak tam nebude dve-, tritisíc. Budete musieť všetkých rodinných príslušníkov zavolať a všetkým, čo ste dali teplé miestečka, aby ste aspoň trošku naplnili jeden malý vlak. Tak vy tu vôbec nehovorte, že vy máte mandát od 500-, 600-tisíc ľudí, ktorých ste tak mrzko oklamali ako nikto. A to Milan veľmi dobre povedal, plné ulice, plné ulice oklamaných ľudí. Šeliga. No kde je, doparoma, teraz? Celý deň som ho tu nevidel. On je apolitický, ide viesť apolitické protesty. Dva roky má politické školenie v Amerike a potom šup do politiky. Chcete, pán Šeliga, ísť do politiky? Nie, ja nechcem, mne len na tomto záleží. No figu borovú! Vyjadrenie Matoviča, keď sa tu pýtate niektorí na smrť tých dvoch nevinných ľudí, že ako im to perfektne pomohlo. To je hodné politikov? A teraz sa tu idete tváriť ako etalóny čistoty. Amaterizmus, neschopnosť, mafiánske praktiky, totálny rozvrat polície. Toto všetko je za vami. Áno, táto vláda nemá v histórii obdoby, len, bohužiaľ, vstúpi do učebníc ako najhoršia a bude ukážková.
Bugár, Béla, podpredseda NR SR (2016-04-19):
Pán poslanec Mazurek, nech sa páči.
Sulík, Richard, predseda NR SR (2011-06-02):
Pán poslanec Madej nemá námietku. Pokračujte, prosím.
B. Bugár, poslanec: (2007-02-09):
Dovoľte, aby som povedal aj k tým vystúpeniam pár slov. Veľa sa hovorilo o tom, že návrh zákona rieši celoročné svietenie, ale sa nehovorilo o druhej časti novely zákona, ktorá reaguje na to, kde fakticky súčasné vedenie ministerstva vnútra správne, podotýkam, teda sa rozhodlo, že kamióny na určitých častiach a nákladné vozidlá na určitých častiach autostrád, našich diaľniciach nemôžu predbiehať. Dobre viete, tí, ktorí cestujete, a o tom dnes tu reč nebola, že ak sa dostanú za pomalšie auto v úseku, kde je zákaz predbiehania pre tieto nákladné vozidlá, pre kamióny, tak ide aj 20  kamiónov, povedzme, za Aviou, ktorá maximálne jazdí šesťdesiatkou. Máme povolenú najnižšiu rýchlosť na diaľniciach 50 km/h. Táto novela toto rieši. To znamená, že pomáha aj teda vedeniu ministerstva vnútra v tom, aby tá premávka bola plynulá a nielen plynulá, ale aj bezpečná. A, samozrejme, nikto tu ani z vládnych, ani z opozičných poslancov nehovorí o tom, že vôbec toto riešenie nie je potrebné. A z opozičných poslancov nikto ani nenaznačil to, že poprípade vláda by nechcela znížiť nehodovosť. My hovoríme o jednej veci, a táto novela je o tom, vláda má riešiť komplexne túto záležitosť v legislatívnom pláne až v decembri tohto roku. To znamená, keď sa to dostane v decembri, ak tam nebude nejaký posun, na vládu, na pripomienkové konanie, v Pláne legislatívnych úloh vlády, je december 2007, tak najskôr Národná rada môže o tom rokovať budúci rok niekedy na jar, možnože neskoršie. Takže rozdiel medzi dvoma návrhmi je v tom, že teraz môžeme minimálne o rok skôr vyriešiť dva problémy, z toho jeden, musím povedať, na diaľniciach v súvislosti so zákazom predbiehania kamiónov, kde je otázka, ktorá nestrpí žiadny odklad. Takže preto ja odporúčam, aby sme aj pozmeňujúce návrhy, ale aj novelu zákona potom počas hlasovania podporili. Ďakujem, pán predsedajúci.
Horváth, Zoltán, poslanec NR SR (2010-09-09):
Ďakujem pekne za slovo. Vážený pán predseda, vážené panie poslankyne, páni poslanci, dovoľte mi predniesť správu Výboru Národnej rady Slovenskej republiky pre sociálne veci o výsledku prerokovania návrhu na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne. Podľa § 123 ods. 4 zákona č. 461/2003 Z. z. o sociálnom poistení v znení neskorších predpisov členov Dozornej rady Sociálnej poisťovne volí a odvoláva Národná rada Slovenskej republiky. Návrhy na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne predložila Národnej rade Slovenskej republiky vláda Slovenskej republiky (tlač 57). Predseda Národnej rady Slovenskej republiky rozhodnutím č. 40 z 23. augusta 2010 pridelil návrh na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne na prerokovanie Výboru Národnej rady Slovenskej republiky pre sociálne veci. Výbor Národnej rady pre sociálne veci prerokoval predložené návrhy na odvolanie a voľbu zástupcov Sociálnej poisťovne navrhnutých vládou Slovenskej republiky a konštatoval, že boli predložené v súlade so zákonom č. 461/2003 Z. z. o sociálnom poistení v znení zákona č. 677/2006 Z. z. Uznesením č. 10 z 26. augusta výbor súhlasil s predloženými návrhmi na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne. Výbor uznesením č. 10 odporúča Národnej rade podľa § 123 zákona č. 461/2003 Z. z. o sociálnom poistení v znení zákona č. 677/2006 Z. z. 1. odvolať Petra Siku, Františka Palka a Mareka Lendackého, zástupcov navrhnutých vládou Slovenskej republiky, z Dozornej rady Sociálnej poisťovne, 2. zvoliť Patríciu Bojkovú, Vladimíra Tvarošku a Jána Mikulíka, zástupcov navrhnutých vládou Slovenskej republiky, do Dozornej rady Sociálnej poisťovne. Výbor Národnej rady Slovenskej republiky pre sociálne veci odporúča Národnej rade Slovenskej republiky v súlade s volebným poriadkom o voľbe a odvolávaní iných funkcionárov, aby sa odvolanie zástupcov navrhnutých vládou Slovenskej republiky do Dozornej rady Sociálnej poisťovne a voľba zástupcov navrhnutých vládou Slovenskej republiky do Dozornej rady Sociálnej poisťovne konali verejným hlasovaním, a to spoločne o odvolávaní a spoločne o voľbe zástupcov navrhnutých vládou Slovenskej republiky. Na zvolenie členov Dozornej rady Sociálnej poisťovne je potrebná nadpolovičná väčšina prítomných poslancov Národnej rady Slovenskej republiky. V prípade nezvolenia zákonom stanoveného počtu členov Dozornej rady Sociálnej poisťovne navrhnutých vládou Slovenskej republiky sa vykoná nová voľba. Zároveň vám uznesenie bolo rozdané. Máte ho v laviciach. Čítať ho nebudem. Pán predseda, skončil som, otvorte, prosím, rozpravu.
Kollár, Boris, predseda NR SR (2021-10-05):
Ďakujem. Na rečníka – štyri, päť faktických poznámok. S prvou vystúpi pán poslanec Kuffa Filip, nech sa páči, pán poslanec, máte slovo.
Ľ. Mušková, poslankyňa: (2006-02-24):
Pán minister, hovorili ste, že pri rôznych ministroch kultúry sa vždy našla skupina umelcov, ktorá s daným ministrom nesúhlasila. Malo to byť memento, ak ste to vedeli, keď ste išli na tento post. Áno, umelci sú slobodné duše, aspoň časť, a nedajú sa spútať strachom, obavou a ani zatlačiť do umelých koridorov. Preto bolo potrebné počúvať ich hlasy, preto je zvlášť potrebné na tomto poste, aby bol minister kultúry empatický a zviazaný s kultúrou. To manažérstvo je v tomto prípade, myslím si, až na druhom mieste. Je mi ľúto, že práve za vlády strán, z ktorých dve nesú v názve kresťanské, nastal až taký úpadok kultúry, morálky, etiky, že práve dnes je ohrozený mravný i fyzický vývoj detí a mládeže tak ako nikdy doteraz. Ak, pán minister, zostanete na svojom poste, a myslím si, že zostanete, snáď dnešná diskusia nebude márna. Snáď si všetci kompetentní uvedomia, že to, čo sa deje s umením a kultúrou dnes, sa nesmie v budúcnosti opakovať. Snáď si všetci uvedomíme, že kultúru  nesmie ochraňovať len umelec, ale, že sa musíme o ochranu kultúry zasadiť všetci. Ďakujem.
Figeľ, Ján, podpredseda NR SR (2014-07-09):
Na vystúpenie pani poslankyne Šedivcovej je sedem faktických poznámok. Končím možnosť ďalšej. Nech sa páči, Janka Šípošová.
Přidal, Alojz, poslanec NR SR (2014-12-04):
Pán kolega Brocka, ja by som vám naozaj chcel poďakovať, že ste to, túto situácia s týmto zákonom tak plasticky vykreslili. Naozaj, tento zákon nemožno nazvať iným ako pokryteckým. Keď tu SMER chce zrušiť súbeh platu a starostu a poslanca od 1. 1. 2018, tak to je jednoducho nehoráznosť. Naozaj, tento zákon si zaslúži, ho stiahnuť. Keď prejde, tak ako prejde, my tu budeme každý polrok o tomto hovoriť a budeme tu čítať tie platy, a jednoducho budeme vám liezť na nervy. Ale toto je nehoráznosť! Veď už sa naozaj spamätajte a chovajte sa ako ľudia! Pozrite sa, ako tu tento národ žije, zbedačený. A vám na ňom vôbec nezáleží, ako, vôbec sa nehanbíte ako, za toto, čo tu predvádzate? Prídete sem s návrhom zákona od 1. 1. 2018. Nehoráznosť, darebáctvo.
Kollár, Boris, predseda NR SR (2023-02-16):
Vážené pani poslankyne, vážení páni poslanci... nevidím tuná v sále dostatočný počet poslancov. Čo sa deje? Otváram rokovanie 86. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 30 poslancov Národnej rady. Prosím, aby sme sa prezentovali a zistili, či sme schopní sa uznášať. (Prezentácia.) Prítomných 108 poslancov. Pán poslanec Sulík, dodržiavajte rokovací poriadok, nemôžete telefonovať v sále! Na 86. schôdzi budú overovateľmi poslanci Monika Kavecká a Eduard Kočiš. Náhradníkmi budú poslanci Zita Pleštinská a Peter Šuca. O ospravedlnenie sa, o ospravedlnenie sa svojej neúčasti požiadal pán Vladimír Baláž, Martin Nemky, pán Podmanický a z dôvodu práceneschopnosti požiadala o ospravedlnenie pani poslankyňa Jarmila Vaňová. Poslanci v žiadosti o zvolanie schôdze navrhujú na tejto schôdzi prerokovať jeden bod, ktorý je uvedený v pozvánke, je to tlač 1442, návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky o nesúhlase s odovzdaním bojových lietadiel MiG-29 vo vlastníctve Slovenskej republiky Ukrajine . Podaný návrh bol podľa § 17 ods. 3 zákona o rokovacom poriadku rozhodnutím č. 1510 pridelený na prerokovanie výborom pre obranu a bezpečnosť. Taktiež bol zaslaný vláde na zaujatie stanoviska. Teraz dávam hlasovať o návrhu programu 86. schôdze . (Hlasovanie.) Prítomných 118 poslancov, za 50, proti 20, zdržalo sa 46, nehlasovali 2. Konštatujem, že sme program 86. schôdze neschválili. Vyhlasujem týmto pádom 86. schôdzu za skončenú. Po 30-minútovej technickej prestávke budeme pokračovať v prerušenom rokovaní 83. schôdze. Ďakujem. (Rokovanie 86. schôdze NR SR sa skončilo o 15.49 hodine.) (Po skončení rokovania 86. schôdze NR SR a po prestávke pokračovalo rokovanie 83. schôdze NR SR.) 2
Martvoň, Anton, poslanec NR SR (2014-01-30):
Ďakujem pekne. Pán minister, myslím si, že to bolo veľmi dobré vystúpenie. Správne ste poukázali na to. Ale hlavne chcem s vami súhlasiť, že opozícia zneužila inštitút ombudsmanky. Prečo? (Výkriky a potlesk v sále.)
Laššáková, Jana, podpredsedníčka NR SR (2013-10-16):
Na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Pán minister, chcete zaujať k rozprave stanovisko? (Reakcia navrhovateľa.) Nie. Pán spravodajca? (Reakcia spravodajcu.) Nie. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 722, návrh na jeho pridelenie na prerokovanie výborom je v rozhodnutí č. 692. Pán minister, nech sa páči, uveďte aj tento vládny návrh zákona.
Remišová, Veronika, poslankyňa NR SR (2018-10-24):
Áno. Ešte raz. (Prerušenie vystúpenia predsedajúcim.)
Sulík, Richard, predseda NR SR (2011-09-13):
Prosím dve minúty.
Paška, Pavol, predseda NR SR (2013-02-05):
(Hlasovanie.) 140 prítomných, 78 za, 14 proti, 46 sa zdržalo, 2 nehlasovali. Schválili sme vládny návrh novely zákona č. 220. Pán poslanec Záhumenský uvedie v druhom čítaní hlasovanie o vládnom návrhu zákona o podpore poľnohospodárskej prvovýroby v roku 2013 . Je to tlač 290.
Jurinová, Erika, podpredsedníčka NR SR (2013-07-01):
Ďakujem pekne pánovi navrhovateľovi. Pani spravodajkyňa, vy sa chcete vyjadriť? (Reakcia spravodajkyne.) Nie. Prerušujem rokovanie o tomto bode programu. Nasleduje rokovanie o bodoch 56 a 57 schváleného programu, ku ktorým bude zlúčená rozprava. Je to prvé čítanie o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov . Návrh zákona je uverejnený ako tlač 569 a návrh na jeho pridelenie na prerokovanie výborom je v rozhodnutí č. 546. A druhým bodom je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov . Návrh zákona má parlamentnú tlač 571, návrh na jeho pridelenie na prerokovanie výborom je v rozhodnutí č. 548. Dávam slovo pánovi poslancovi Petrovi Osuskému, aby svoj návrh zákona pod tlačou 569 uviedol. Nech sa páči, pán poslanec.
Pčolinský, Peter, podpredseda NR SR (2022-10-20):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Jeden pán poslanec, György Gyimesi, nech sa páči.
Sulík, Richard, predseda NR SR (2011-02-10):
Nech sa páči.
Blanár, Juraj, podpredseda NR SR (2023-06-13):
Pani poslankyňa skončila, pán poslanec Lehotský ako ďalší.
Glváč, Martin, podpredseda NR SR (2019-06-26):
Pán poslanec Dostál, reakcia.
Taraba, Tomáš, poslanec NR SR (2021-11-03):
Pán bývalý minister, práve z vás, sa len potvrdilo, že hovoril lesník, ktorý svoju životnú profesiu miluje a ktorý nemôže byť obviňovaný, že chce likvidovať slovenské lesy a sme veľmi radi, že takýmto úplne triezvym pohľadom ste jasne vyvrátili túto, túto novelu alebo teda tento nový zákon, ktorý neni o ničom inom, iba o tom, ako ekoteroristi si môžu čerpať eurofondy z Európskej únie za to, že nič nerobia, len sa pozerajú na to, ako zo Slovenska urobili skanzen. Neskutočne mi je vtipné, mám tu pred sebou štúdiu bývalého, teda nositeľa Nobelovej ceny Calvina a hovorí, že za posledných 15 mil. rokov fluktuovali úrovne morí na zemi až po hranicu 400 metrov plus a v súčasnosti sa nachádzame 150 metrov nad minimálnou hranicou úrovni morí, aká bola. Za posledných 400 rokov nárast morí je kontinuálny, taký istý, tie 20, nejaké centimetre, ako sú v 20. storočí. A tu teraz vznikla skupinka ľudí, ktorá chce povedať, že za týchto 15 mil. rokov práve tieto dva centimetre, ktoré sú v 20. storočí, že za tieto dva centimetre môže človek. Tak 400 metrov hore-dole za 15 mil. rokov, ale my sa teraz idete tu tváriť a sme ochotní podporovať všetky tieto vyslovene amorálne environmentalistické snahy o tom, ako pálime jedlo, teda kukuricu, ale nevadí nám, že to spôsobuje chudobu a hlad v Afrike, lebo aby sme akože zachránili planétu. A my teraz sa ideme tváriť, že nech to stojí, čo to stojí, poďte tie dva centimetre zachrániť, na ktoré tak či tak nemáme... (Prerušenie vystúpenia časomerom.)
Laššáková, Jana, podpredsedníčka NR SR (2013-06-05):
Prezentujme sa a hlasujeme. (Hlasovanie.) Prítomných 127 poslancov, za návrh hlasovalo 35, proti 69 – poprosím ešte, poprosím ešte, dajte mi to späť, aby som –, proti 69, zdržalo sa 22 poslancov, 1 poslanec nehlasoval. Konštatujem, že Národná rada sa uzniesla, že nebude pokračovať o návrhu ústavného zákona. Prerokovali sme tie body programu, odhlasovali sme tie body programu, ktoré boli prerokované, s tým, že páni poslanci Hlina a Matovič stiahli v zmysle rokovacieho poriadku z hlasovania prerokované dva body programu. Ďalej... Nech sa páči, pán poslanec Matovič.
Šeliga, Juraj, podpredseda NR SR (2020-11-05):
Ďakujem pekne, pán minister. Poprosím pani poslankyňu Hatrákovú, ktorá je určená spravodajkyňa navrhnutým gestorským výborom pre zdravotníctvo, aby uviedla odporúčanie gestorského výboru.
Laššáková, Jana, podpredsedníčka NR SR (2012-07-31):
Vážené pani poslankyne, vážení páni poslanci, pokračujeme v popoludňajšom rokovaní 4. schôdze Národnej rady návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony . Je to tlač č.168. Teraz prosím predsedu vlády Slovenskej republiky Roberta Fica, aby návrh vlády odôvodnil. Pán predseda vlády je tu, chvíľočku počkáme. Pán predseda vlády, prosím, odôvodnite návrh vlády na skrátené legislatívne konanie.	Nech sa páči. Prosím pána spravodajcu, aby zaujal miesto určené pre spravodajcov. Pán poslanec Podmanický, predseda výboru.
Šebová, Zuzana, poslankyňa NR SR (2020-11-25):
Vážené pani poslankyne, vážení páni poslanci, vážení prítomní, v súlade s § 80 ods.1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k návrhu uvedeného zákona, tlač 290. Predkladám informáciu k predloženému návrhu zákona. Návrh zákona spĺňa z formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, Výbor Národnej rady pre sociálne veci a Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Prosím, pán predsedajúci, otvorte všeobecnú rozpravu.
Laurenčík, Milan, podpredseda NR SR (2020-06-04):
Takže nech sa páči, pán podpredseda, máte slovo.
A. Belousovová, podpredsedníčka: (2007-06-28):
A chcem sa opýtať navrhovateľky, či chce zaujať k rozprave stanovisko. Pani ministerka, nech sa páči.
Škopová, Anežka, poslankyňa NR SR (2024-02-27):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Markovič, poslanec: (2007-05-17):
Čo sa týka európskej legislatívy, áno, artikel 26 Smernice nehovorí explicitne o tom, že neudáva jednu z povinností pre štátnu autoritu, aby nezaregistrovala alebo nevydala registráciu vtedy, keď ešte platí patentová ochrana referenčného produktu, ale odvoláva sa v rámci svojich podmienok na artikel 10, kde sa už o tomto hovorí, že nesmie byť takýto produkt umiestnený na trh, kým neprejde, myslím, že sa hovorí 10 rokov od inicializácie pôvodného referenčného produktu niečo také. Voľne to z angličtiny prekladám. To znamená, že nie celkom možno asi sa zhodneme aj v tomto. Ale myslím si, že to nie je ani cieľom našej diskusie dnes. Chcel som len povedať, že určite nikto z nás nespochybňuje generickú substitúciu. Práve naopak, preto som aj povedal, že podporíme a poslanecký klub SDKÚ-DS podporí tento pozmeňujúci návrh, ktorý je predložený. Len som vyjadril vo svojom úvodnom vystúpení svoj názor na problematiku originálnych liekov a generických liekov. Ale na druhej strane som rád, že sa zhodneme v tej druhej časti môjho vystúpenia, ktorá je podstatná, keďže s tou prvou v podstate existuje zhoda, a to je návrh lehoty na dodávanie liekov. Tak isto súhlasím s vami, považujeme tento návrh za zlý, za takmer nerealizovateľný, ako som už vo svojom vystúpení povedal, a preto dúfam a som rád, že aj vy ste vyzvali poslancov a takisto sa k tomu prikláňam, aby sme v osobitnom hlasovaní potom tento pozmeňujúci návrh zo spoločnej správy neschválili. Ďakujem pekne, pán predsedajúci.
Grendel, Gábor, podpredseda NR SR (2022-02-15):
Záverečné slovo, pán spravodajca? Nie. (Reakcia spravodajcu.) Hlasovanie termín.
Sulík, Richard, predseda NR SR (2011-03-31):
Pán poslanec Krajkovič.
Paška, Pavol, predseda NR SR (2014-11-09):
Vážené pani poslankyne, vážení páni poslanci, pristúpime teraz k hlasovaniu o vyslovení nedôvery predsedovi vlády Slovenskej republiky. Dávam slovo spravodajkyni pani poslankyni Vittekovej. Poprosím ju, aby uviedla hlasovanie o návrhu uznesenia.
Paška, Pavol, predseda NR SR (2013-09-18):
Prerušujem rokovanie o tomto bode. Ešte raz a boli tam a vidím tu členov grémia, ktorí si určite pamätajú, že tá dohoda z grémia bola o tom, že keďže na úvod svojho vystúpenia tejto schôdze aj premiér sľúbil, že na hlasovanie po prerokovaní programu sa vráti s členmi vlády, sme sa dohodli, že zajtra, keďže je hodina otázok a je tu premiér aj s členmi vlády, že navrhnem, aby sme hlasovanie o programe 24. schôdze urobili o 13.45. (Reakcie z pléna.) Dnes je, pani kolegyňa, nie jedna, nie dve veci sú výsledkom zhody poslaneckého grémia. Ale ja kľudne dám hlasovať. Takže budeme teraz hlasovať o... (Reakcia z pléna.) Aha, pardon, ešte pán poslanec Procházka.
Žitňanská, Lucia, podpredsedníčka vlády a ministerka spravodlivosti SR (2016-09-07):
Ďakujem pekne za slovo, pán predsedajúci. Na rokovanie Národnej rady predkladám návrh zákona, ktorým sa mení a dopĺňa zákon č. 757/2004 o súdoch. Úvodné slovo k tomuto návrhu zákona bude naozaj krátke, pretože ide o návrh zákona, ktorý rieši prakticky len jednu otázku a vznikol na základe požiadavky vedenia Najvyššieho súdu Slovenskej republiky. Cieľom predloženého návrhu zákona je vytvorenie Kancelárie Najvyššieho súdu Slovenskej republiky, prostredníctvom ktorej sa má predovšetkým zabezpečiť oddelenie riadenia výkonu súdnictva od správy súdov, a to po organizačnej aj personálnej stránke, čo je podľa vedenia Najvyššieho súdu potrebné na zabezpečenie kvalitného fungovania Najvyššieho súdu. Ide o obdobu obslužných útvarov, ako má Kancelária Národnej rady alebo Kancelária Ústavného súdu, čiže ide v podstate o organizačné opatrenie v rámci Najvyššieho súdu. Vzhľadom na to, že naozaj ide len o takýto typ právnej úpravy, predkladaný návrh zákona nezakladá vplyvy na rozpočet verejnej správy a návrh nebude mať nejaké dopady ani na financie, ani iné. Návrh zákona bol predmetom skráteného pripomienkového konania, pretože pôvodne vznikol ako reakcia na legislatívny proces nového zákona o štátnej službe a na základe dohody s vedením Najvyššieho súdu. Nie je predkladaný ako ďalší článok zákona o štátnej službe, ktorý príde do parlamentu, ale ako samostatný návrh. Poprosím o podporu tomuto návrhu zákona. Ďakujem.
Mihál, Jozef, podpredseda vlády a minister práce, sociálnych vecí a rodiny SR (2011-12-01):
Pán predseda, dovoľte, aby som požiadal o otvorenie rozpravy k vládnemu návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a o zmene a doplnení niektorých zákonov.
Bihariová, Irena, poslankyňa NR SR (2024-01-17):
Ďakujem pekne za slovo. Ak by som sa mohla ešte na chvíľku vrátiť k tomu, či teda situácia A je kauzálne spojená so situáciou B, tak ja si myslím, že my sa všetci uspokojíme s tým, ak tá situácia A bol nejaký naozaj že, spoznanie absurdít v tom predkladanom návrhu, nech by to teda vôbec nemusela byť táto diskusia, ktorá podnietila tú potrebu korekcií a stretnutia a diskusie s pánom generálnym prokurátorom. Tých naozaj absurdít a... a doslova že až lingvistických nezmyslov je tam neúrekom. A keďže sme tak srandovne začali, tak ja si dovolím upozorniť na jeden z nich, aj keď teda beriem to riziko, že bude možno zrozumiteľný iba právnikom a právničkám. Totižto v Trestnom zákone alebo trestnom práve platí, že za určitých okolností môžte spáchať trestný čin a nebude sa na neho hľadieť ako trestný čin. Ide o okolnosti vylučujúce protiprávnosť. Napríklad veľmi známa, ak je to nutná obrana, krajná núdza a takisto aj prípad súhlasu poškodeného. A teraz vám prečítam, ako teda sa s touto, s týmto inštitútom vysporiadava návrh. Čiže áno, prvá veta je v poriadku, že čin inak trestný nie je trestným činom, ak bol udelený súhlas poškodeného, druhá veta je tiež taká bežná, že to neplatí, ak ten trestný čin smeroval proti životu a zdraviu, tým sa teda zabraňuje eutanázii. Tretia veta, to neplatí, ak sa teda to konanie uskutočnilo v súvislosti s poskytovaním zdravotnej starostlivosti, ktorá bola v tom čase poskytnutá v súlade s právnym poriadkom a lege artis. Ale ak bola poskytnutá v súlade s právnym poriadkom, tak nemohla byť trestným činom. Rozumiete? Čiže my legalizujeme konanie, ktoré bolo legálne. My sme zaradili medzi po... medzi teda okolnosti vylučujúce protiprávnosť konanie, ktoré nemalo znaky trestného činu, a hovoríme o ňom, teda že nebudeme na neho hľadieť ako na konanie, ktoré má znaky trestného činu... (Prerušenie vystúpenia časomerom. Potlesk.)
R. Raši, minister zdravotníctva SR: (2008-12-04):
Takže účelom návrhu tohto zákona je zavedenie opatrení na efektívne využívanie verejných zdrojov pri praktickej realizácii liekovej politiky. S problematikou liekovej politiky pri liekoch, zdravotníckych pomôckach a dietetických potravinách a novela s tým súvisí, takže určuje najmenej štyri termíny kategorizácie liečiv a liekov v súlade so Smernicou Rady 89/105. Ďalej navrhujeme doplnenie medicínsko-ekonomického rozboru dietetickej potraviny a dopĺňajú sa ustanovenia, podľa ktorých sa ministerstvu zdravotníctva ustanovujú úlohy v oblasti kategorizácie liekov, zdravotníckych pomôcok a dietetických potravín. Zo zákona sa vypúšťajú z prílohy č. 2 niektoré ustanovenia o očkovaní vzhľadom na to, že sú súčasťou vyhlášky, ktorou sa ustanovujú podrobnosti o prevencii a kontrole prenosných ochorení, ktorá sa vydáva ako vykonávací predpis k zákonu č. 355/2007 Z. z. Návrh zákona ďalej reaguje aj na konanie proti Slovenskej republike o porušení Zmluvy o založení Európskeho spoločenstva podľa článku 226 v platnom znení. Slovenská republika sa zaviazala odstrániť nedostatky vo veci vykonávania Smernice Rady č. 80/105. Vážený pán predsedajúci, vážené panie poslankyne, vážení páni poslanci, obraciam sa na vás o podporu predloženého zákona. Ďakujem.
A. Belousovová, podpredsedníčka NR SR: (2009-02-12):
vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , ktorý prerokúvame v skrátenom legislatívnom konaní, tlač 940. Prosím pani ministerku práce, sociálnych vecí a rodiny Slovenskej republiky pani Vieru Tomanovú, aby zaujala miesto určené pre navrhovateľov a spoločnú spravodajkyňu z výboru pre sociálne veci a bývanie, pani poslankyňu Janu Vaľovú, aby zaujala miesto určené pre spravodajcov. Do rozpravy je ešte ústne prihlásený pán poslanec Robert Madej, ktorému teraz odovzdávam slovo. Nech sa páči, pán poslanec.
P. Hrušovský, predseda NR SR: (2003-04-09):
Panie poslankyne, páni poslanci, pristúpime k hlasovaniu najskôr o prerokúvanej správe. Pán spravodajca prečíta návrh uznesenia, pán poslanec, takže o tom budeme hlasovať.
Grendel, Gábor, podpredseda NR SR (2020-11-04):
S reakciou na faktické poznámky, pán poslanec Valášek.
Jurinová, Erika, podpredsedníčka NR SR (2013-09-03):
Ďakujem pekne pánovi poslancovi. Na vaše vystúpenie nie sú žiadne faktické poznámky. Vyhlasujem zároveň všeobecnú rozpravu za skončenú. A pýtam sa pána navrhovateľa, či sa chce vyjadriť. Nech sa páči, pán minister.
Jurinová, Erika, podpredsedníčka NR SR (2013-02-08):
Pán poslanec Martvoň.
Danko, Andrej, podpredseda NR SR (2024-04-23):
Ďakujem. Otváram rozpravu. Poverený člen poslaneckého klubu je za PS prihlásený pani poslankyňa Jaurová, za klub SaS poslanec Dostál, za SLOVENSKO poslanec Grendel. Nech sa páči.
Glváč, Martin, podpredseda NR SR (2017-10-11):
Pán poslanec Kollár.
Matovič, Igor, poslanec NR SR (2010-12-03):
Pán poslanec Ondruš, tradične, takisto ako vašich kolegov, aj všetkých ostatných poslancov SMER-u a SNS opakovane, neviem po koľkýkrát už vyzývam, aby ste využili svoj vplyv vo firmách vašich rodín, priateľov, kamarátov, známych, ktorým ste za posledné štyri roky porozdávali štátne zákazky za stovky miliárd korún cez tendre, ako emisný tender, nástenkový tender, mýtny tender, cez kauzu TIPOS, cez 20-miliónovú knižku tety Viery, cez sponzoring seximodelke na nové nechtíky z rezervy predsedu vlády. Poprosím vás, poproste všetkých týchto ľudí, ktorých dobre poznáte, aby aspoň jednu desatinku vrátili späť do štátneho rozpočtu, a potom budeme mať dosť peňazí na zdravotníctvo, na školstvo, pre nezamestnaných, pre matky s deťmi, na lacnejšie potraviny, na zníženie DPH, na diaľnice, na celkovú sociálnu politiku. A myslím si, že potom by ste naozaj ukázali aspoň štipku vášho sociálneho cítenia. Takže teším sa, že cez tento víkend sa budete realizovať a obvoláte naozaj všetkých týchto svojich známych a v pondelok v štátnom rozpočte uvidíme nejaké korunky navyše.
Blanár, Juraj, podpredseda NR SR (2022-10-21):
Pán poslanec Viskupič, môžete reagovať na faktickú.
Sabo, Michal, poslanec NR SR (2023-12-14):
Ďakujem, pán predsedajúci, za slovo a ďakujem aj tebe, Ondrej, za tvoj príspevok a za to, že si v tej realite, ktorú tu spoločne žijeme, dal obraz, ktorým sa občania a občianky Slovenskej republiky môžu bytostne stotožniť, pretože keď ja rozprávam, že táto vláda občanom a občiankam berie, resp. že kradne peniaze a spaľuje ich v plynových kotloch, tak niekomu to možno nepríde až ako zlý nápad, alebo si povie, že hm, aspoň bude teplo, hej. Ale keď ty tento konsolidačný balík, o ktorom tu rokujeme, keď ty tento konsolidačný balík rámcuješ ako apokalypsu, tak to je niečo, pre čo by ľudia možno už mohli mať buď pochopenie, alebo by mohli spozornieť, alebo zablikať taká tá kontrolka, lebo my naozaj žijeme apokalypsu v tomto pléne, ale aj ako spoločnosť, aj ako krajina, ako globálne spoločenstvo, tá apokalypsa sa volá klimatická kríza. Veľmi ma teší, že tejto debaty je účastná aj pani ministerka hospodárstva, vitajte, tak už to tu odznelo niekoľkokrát počas tejto rozpravy, že dotovať plyn v čase urýchľujúcich klimatických zmien je absolútne proti logike, je totálne proti zodpovednosti, je proti klimatickým záväzkom, ku ktorým sme sa ako krajina prihlásili, proti environmentálnej zodpovednosti, proti zdraviu verejnému aj verejných financií, lebo poznáme dlhú sériu lepších, adresnejších a funkčných overených a osvedčených opatrení, o ktorých už v tomto pléne bola reč, ale pre úspech si ich môžeme niekedy opäť zopakovať. No a keď si spomínal toho veľkého bieleho koňa, tak ja dúfam, že je aspoň elektrifikovaný, že nie je dieselový. (Smiech v sále.) Ďakujem.
Hrnčiar, Andrej, podpredseda NR SR (2017-01-31):
Končím možnosť nahlásiť sa s faktickými poznámkami. Na vystúpenie pána poslanca sú dve faktické poznámky. Nech sa páči, pán poslanec Fecko.
Bublavý, Dušan, poslanec NR SR (2014-05-29):
Pán predseda, dajte hlasovať o pozmeňujúcom a doplňujúcom návrhu Lucie Nicholsonovej, jedná sa o negramotných a zdravotne postihnutých voličov.
K. Tóthová, poslankyňa: (2006-10-19):
Opakujem myšlienku, že plne si uvedomujem, že zabezpečovať pracovnú náplň v ekonomike trhového hospodárstva aj v rezorte justície nie je jednoduché pre takúto tlačiareň. Ale treba si uvedomiť, že pracovné príležitosti pre odsúdených sú veľmi dôležitou záležitosťou, a to nielen pri zabezpečovaní náplne pre tlačiareň Zboru väzenskej a justičnej stráže, ale aj v iných úsekoch činností, najmä pre mladistvých, kde sa trestná zodpovednosť znížila na 14 rokov, a pokiaľ chceme týchto ľudí prevychovávať, je nutné pre nich zabezpečiť pracovné príležitosti, resp. aj bez pracovného pomeru pracovnú náplň. Preto sa obraciam na vás, pán minister, s otázkou, čo uskutoční, aké kroky uskutoční ministerstvo spravodlivosti, aké opatrenia uskutoční na ozdravenie hospodárenia tlačiarne, aby sa odstránili rezíduá bývalého ministra spravodlivosti Daniela Lipšica, ktorý, žiaľ, nepodporoval vznik pracovných miest pod gesciou Zboru väzenskej a justičnej stráže. Posledná moja interpelácia je na ministra kultúry pána Maďariča. Pán minister, ako dlhoročná vysokoškolská učiteľka orientovaná na problematiku správneho práva, je mi zrejmé, že výkon štátnej správy prenesený na iné subjekty ako samosprávu, mám tu konkrétne na mysli Radu pre vysielanie a retransmisiu, má kontrolovať ústredný orgán štátnej správy, v ktorého rezorte takáto inštitúcia existuje s preneseným výkonom štátnej správy. Preto by som vás chcela požiadať, aké je vaše stanovisko k nečinnosti Rady pre vysielanie a retransmisiu pri neplnení zákonnej povinnosti vyplývajúcej zo zákona pre vysielanie a retransmisiu, kde podľa § 19 elektronické médiá v rámci ponuky programu nemôžu propagovať používanie strelných zbraní, násilia a devastácie životného prostredia. Všetci nielen ako poslanci Národnej rady, ale aj ako občania sledujúci tieto elektronické médiá môžeme konštatovať, že ponuky programov naďalej sú neraz nabité prezentáciou strelných zbraní, veľmi často devastáciou životného prostredia. Preto si myslím, že nečinnosť Rady pre vysielanie a retransmisiu, na ktorú bol prenesený tento výkon štátnej správy, by mal byť ústredným orgánom štátnej správy určitým spôsobom vyvedený z letargie nečinnosti. Preto obraciam sa na vás so žiadosťou, aby ste mi odpovedali na otázku, ktoré právne prostriedky na zjednanie požadovaného stavu použijete. Ďakujem za pozornosť.
Laurenčík, Milan, podpredseda NR SR (2021-05-03):
Počúval som.
Takáč, Richard, poslanec NR SR (2020-11-26):
Ďakujem veľmi pekne. Ďakujem všetkým, ktorí vyjadrili obdobnú podporu v rámci toho, aby sa nerušili tieto obedy zadarmo. Skúsim v krátkosti, ešte som niečo nestihol. Poviem príbeh, príbehy, je ich množstvo. Pani Katarína má troch synov, z toho dvaja sú školáci, žijú iba z mála, ak budú musieť platiť za obedy, ich rozpočet to poriadne zaťaží, pre dvoch pomaly až 50 euro, aj keď majú tri-štyri deti, je toho veľmi veľa. Rodina musí z mesiaca na mesiac žiť, Katarína je napríklad na materskej dovolenke, manžel nemá prácu, jeden zo synov cestuje do školy veľa kilometrov, starší dochádza ďalšie kilometre, nebudú si to môcť dovoliť, je, keď prídu domov až večer, môže, ten syn bude až o piatej, bohviekedy, o šiestej mať prvú teplú stravu. Chcem vás, kolegyne, kolegovia, poprosiť, navýšili ste si deficit rozpočet skoro o 9 mld., teraz máte možno na účte 6 mld., prosím vás, rozmýšľajte fakt s rozumom, nerušte tieto obedy zadarmo, tak ako bolo aj povedané, keď to stade vypustíte, zahlasujeme za túto zmenu zákona. Kolegyne, kolegovia, Igor, chcem aj na teba zareagovať, áno, daňový bonus bude, ale treba otvorene povedať, že sa ho nedotkne skoro 50-tisíc ľudí, je tam veľká priepasť, a na druhej strane treba otvorene povedať, akú máme záruku, že ten daňový bonus, keď bude uplatnený, dostanú tie deti ten obed, že im ho tí rodičia zaplatia. Možnože dôjde k tomu, že z tých peňazí zaplatia úplne niečo iné. A vôbec tu neodznelo to, že ten daňový bonus bude, zapríčiní to, že bude mať, obce a mestá a takisto aj kraje budú mať neskutočný výpadok z týchto daní. Však sám by si to mal vedieť povedať. Je to o asi 130 až 140 mil. eur ročne výpadok. Čiže aj toto sú tie fakty. Ja, ja vás nedokážem ani pochopiť, v tej koalícii ako dokážete takéto niečo obhajovať. Úplné nezmysly. Ďakujem veľmi pekne.
Ľ. Mušková, poslankyňa: (2009-06-26):
Napríklad z minulého mesiaca vám poviem príbeh, ktorý sa odohral v Dunajskej Strede v Dome kultúry, kde bola výstava maďarského umelca alebo umelca možno slovenského, ale maďarskej národnosti, neviem, pretože všetky informácie boli iba v maďarskom jazyku, ktoré tam boli uverejnené. V tom čase boli v Dunajskej Strede aj redaktori nemenovanej televízie a navštívili spomínanú výstavu, ale keďže z tých informácií nerozumeli nič, keďže nerozumeli po maďarsky, tak nemohli ani poskytnúť tieto veci vo svojej televízii, teda tento umelec vlastne  prišiel o prezentáciu na celom Slovensku. Vieme dobre, že ako sa mnohí umelci maďarskej národnosti snažia dobre hovoriť po slovensky, pretože ich veľmi berú v niektorých vysielaniach v televízii. Takže je tento zákon skutočne len o tom, teda predtým som hovorila o tom, že Slováci, ktorí tam žijú, nerozumejú. Takže je potrebné, aby bol jeden jazyk, ktorý je jazyk dorozumievací. Myslím si, že tento zákon je potrebný. Ďakujem.
Zmajkovičová, Renáta, podpredsedníčka NR SR (2014-09-11):
Ďakujem, pán minister. Pán spravodajca, nech sa páči.
Mezenská, Helena, poslankyňa NR SR (2013-02-07):
No to, že politický svet nie je riadený správnymi pravidlami a že je v ňom veľmi veľa nekalostí, je pre mňa nesporný a neodškriepiteľný fakt. Inak si ani neviem vysvetliť, prečo je na Slovensku toľko veľa korupcie a prečo sa Slovensko zmieta v takej veľkej chudobe. A chcem vysloviť svoje presvedčenie, že pokiaľ sa takéto vzorce politického správania a riadenia politickej moci, ako boli popísané v spise Gorily a o ktorých čvirikajú vrabce, neodbúrajú, tak Slovensko sa dopredu nepohne.
P. Paška, predseda NR SR: (2007-09-24):
(Hlasovanie.) 147 prítomných, 64 za, 75 proti, 7 sa zdržalo, 1 nehlasoval. Tento návrh sme neprijali. Ďalej, pani spravodajkyňa.
Nachtmannová, Oľga, poslankyňa NR SR (2013-04-30):
Pán predseda, dajte hlasovať o zákone ako o celku bez odporúčania gestorského výboru.
Jurinová, Erika, podpredsedníčka NR SR (2012-07-24):
Ďakujem pekne. Ďalší prihlásený do rozpravy pán poslanec Poliačik.
Hrušovský, Pavol, predseda NR SR (2012-02-29):
Pani predsedníčka Laššáková, aj vzhľadom na čas, ktorý navrhoval na zvolanie pán predseda gestorského výboru, neodporúčam, aby sme skracovali prestávku, resp. čas, ktorý zvykneme mať na obed, ale aj rokovanie, preto, lebo predpokladám, že už aj vzhľadom k tomu, o čom sme rokovali na porade predsedov poslaneckých klubov, tie rokovania výborov nebudú jednoduché a nemusia byť ani krátke. Budeme? (Ruch v sále.) Takže pani poslankyňa netrvá na hlasovaní. Prerušujem rokovanie do 14.00 hodiny. (Hlasy v sále.) Prepáčte ešte, páni poslanci. Páni poslanci. Pán predseda ústavnoprávneho výboru.
Paška, Pavol, predseda NR SR (2013-09-18):
Pán poslanec Fecko.